ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยเครื่องแบบเครื่องหมายและเครื่องแต่งกายนักศึกษา การใช้ครุยวิทยฐานะ เข็มวิทยฐานะและครุยประจำตำแหน่งพ.ศ. ๒๕๕๐ โดยที่เป็นการสมควรให้มีข้อบังคับสภามหาวิทยาลัยราชภัฏสวนสุนันทาว่าด้วยเครื่องแบบ เครื่องหมายและเครื่องแต่งกายนักศึกษา การใช้ครุยวิทยฐานะเข็มวิทยฐานะ และครุยประจำตำแหน่ง และแก้ไขข้อบังคับสภามหาวิทยาลัยราชภัฏสวนสุนันทาว่าด้วยการใช้ครุยวิทยฐานะ เข็มวิทยฐานะ และครุยประจำตำแหน่ง พ.ศ.๒๕๔๘โดยให้รวมเป็นข้อบังคับฉบับเดียวกันอาศัยอำนาจตามความในมาตรา๖๐ วรรคสาม มาตรา ๖๑ และมาตรา ๖๒ แห่งพระราชบัญญัติมหาวิทยาลัยราชภัฏ พ.ศ.๒๕๔๗สภามหาวิทยาลัยราชภัฏสวนสุนันทา ในคราวประชุมครั้งที่ ๑๐/๒๕๕๐ เมื่อวันที่ ๓๑ตุลาคม พ.ศ. ๒๕๕๐ จึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยเครื่องแบบ เครื่องหมายและเครื่องแต่งกายนักศึกษา การใช้ครุยวิทยฐานะเข็มวิทยฐานะ และครุยประจำตำแหน่ง พ.ศ.๒๕๕๐ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกข้อบังคับสภามหาวิทยาลัยราชภัฏสวนสุนันทาว่าด้วยการใช้ครุยวิทยฐานะ เข็มวิทยฐานะ และครุยประจำตำแหน่ง พ.ศ. ๒๕๔๘บรรดาระเบียบข้อบังคับ คำสั่ง และประกาศอื่นใดในส่วนที่กำหนดไว้แล้วในข้อบังคับนี้ หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาคณะกรรมการบริหารมหาวิทยาลัย หมายความว่าคณะกรรมการบริหารมหาวิทยาลัยตามข้อบังคับสภามหาวิทยาลัยว่าด้วยการบริหารมหาวิทยาลัยข้อ๕ ให้อธิการบดีรักษาการตามข้อบังคับนี้และมีอำนาจออกประกาศ หรือคำสั่งเพื่อประโยชน์ ในการปฏิบัติตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีมีอำนาจวินิจฉัย ตีความหมวด ๑บททั่วไป ข้อ๖ ตราสัญลักษณ์และเครื่องหมายของมหาวิทยาลัยให้เป็นไปตามพระราชกฤษฎีกาว่าด้วยการนั้น แล้วแต่กรณีข้อ๗ การจัดทำและจำหน่ายตราสัญลักษณ์และเครื่องหมายของมหาวิทยาลัย เครื่องหมายนักศึกษาและเครื่องแต่งกายอันมีเครื่องหมายนักศึกษาเป็นรูปหรือสิ่งประกอบตามข้อบังคับนี้เป็นสิทธิแต่เพียงผู้เดียวของมหาวิทยาลัย เว้นแต่จะได้รับอนุญาตจากมหาวิทยาลัยหมวด ๒เครื่องแบบ เครื่องหมายและเครื่องแต่งกายนักศึกษา ข้อ๘ เครื่องหมายเครื่องแบบและเครื่องแต่งกายนักศึกษาของมหาวิทยาลัยเป็นไปตามข้อบังคับฉบับนี้ให้ใช้แต่งได้เฉพาะผู้มีฐานะเป็นนักศึกษาปัจจุบันของมหาวิทยาลัยเครื่องแบบเครื่องหมายและเครื่องแต่งกายนักศึกษาตามวรรคหนึ่งใช้ในโอกาสตามที่กำหนดไว้ในข้อบังคับนี้ข้อ๙ ให้ตราสัญลักษณ์ของมหาวิทยาลัยเป็นเครื่องหมายนักศึกษาคณะกรรมการบริหารมหาวิทยาลัยอาจกำหนดให้เครื่องหมายของมหาวิทยาลัยเป็นเครื่องหมายนักศึกษาด้วยก็ได้โดยให้กำหนดโอกาสในการใช้ในประกาศของมหาวิทยาลัยเครื่องหมายนักศึกษาประกอบด้วยเข็มเครื่องหมายนักศึกษาและหัวเข็มขัดมีเครื่องหมายนักศึกษาขนาดและสัดส่วนของเครื่องหมายนักศึกษาให้เป็นไปตามที่มหาวิทยาลัยกำหนด แต่ ทั้งนี้ ต้องไม่ทำให้เสียรูปลักษณ์จากที่ตราไว้ในพระราชกฤษฎีกาคณะกรรมการบริหารมหาวิทยาลัยอาจกำหนดให้มีเครื่องหมายแสดงวิชาชีพเป็นเครื่องแต่งกายของนักศึกษาตามความเหมาะสมของวิชาชีพที่นักศึกษานั้นศึกษาอยู่ข้อ๑๐ เครื่องแบบและเครื่องแต่งกายของนักศึกษา เพื่อใช้ในเวลาเรียนปกติ เวลาสอบและไปติดต่อกับหน่วยงานอื่น ทั้งภายในและภายนอกมหาวิทยาลัย มีดังนี้(ก)นักศึกษาหญิง(๑)เสื้อสีขาวคอเชิ้ต แขนสั้นเหนือข้อศอกสาบแขนเสื้อแบบปีกนก ไม่รัดรูป ไม่หลวมเกินไปไม่มีกระเป๋าเสื้อ ไม่มีลวดลายที่คอและแนวสาบหลัง เนื้อผ้าหนาไม่บางเกินสมควร ติดกระดุมโลหะสีเงินมีเครื่องหมายนักศึกษา เวลาสวมสอดชายเสื้อไว้ในกระโปรงให้เห็นสายเข็มขัด กลัดเข็มเครื่องหมายนักศึกษาที่อกด้านซ้าย(๒)กระโปรงทรงตรง ด้านหลังผ่าป้ายแบบสุภาพ สีกรมท่า หรือสีดำเนื้อผ้าหนาพอควรไม่มีลวดลาย ชายกระโปรงผ่าพับซ้อน ความยาวคลุมเข่า(๓)เข็มขัดแบบสุภาพ หนังเรียบ สีดำ หัวเข็มขัดมีเครื่องหมายนักศึกษา(๔)รองเท้าหุ้มส้น สีดำ หนังเรียบไม่มีลวดลายทรงสุภาพ(ข)นักศึกษาชาย(๑)เสื้อสีขาวคอเชิ้ต แขนสั้นเพียงศอก ปลายแขนปล่อยตรง ไม่ผ่าปลายแขน หรือแขนยาวถึงข้อมือไม่พับปลายแขน ขนาดเสื้อไม่รัดรูป ไม่หลวมเกินไป ไม่มีลวดลายผ่าอกโดยตลอด มีสาบเสื้อบริเวณที่เป็นรังดุมด้านหน้าตลอดแนว บริเวณด้านหลังมีสาบเสื้อแนวขวางและไม่มีจีบที่คอ มีกระเป๋าเย็บติดด้านซ้ายขนาดพอเหมาะไม่มีที่ปิดและไม่ใช้แบบเจาะ เวลาสวมให้สอดชายเสื้อไว้ในกางเกงให้เห็นสายเข็มขัด(๒)กางเกงขายาว แบบสากล ทรงสุภาพ ไม่ใช่ผ้ายืดหรือผ้ายีน สีดำ หรือสีกรมท่า อย่างใดอย่างหนึ่งไม่รัดรูปไม่บางและไม่ยาวเกินสมควร มีหูสำหรับสอดสายเข็มขัดเย็บด้วยผ้าสีเดียวกับกางเกงเจาะกระเป๋าด้านข้างทั้งสองด้านและด้านหลังฝั่งขวา ไม่มีฝาปิด(๓)เข็มขัดแบบสุภาพ หนังเรียบ สีดำ หัวเข็มขัดมีเครื่องหมายนักศึกษา(๔)ถุงเท้าสีดำหรือสีกรมท่า ไม่มีลวดลาย(๕)รองเท้าหนังทรงสุภาพหุ้มส้นสีดำ ไม่มีลวดลายข้อ๑๑ เครื่องแบบเครื่องหมายและเครื่องแต่งกายของนักศึกษา เพื่อใช้ในงานราชพิธี รัฐพิธี งานพิธีการหรือที่มหาวิทยาลัยกำหนด มีดังนี้(ก)นักศึกษาหญิง(๑)เสื้อสีขาวคอเชิ้ต แขนสั้นเหนือข้อศอก สาบแขนเสื้อแบบปีกนก ไม่รัดรูป ไม่หลวมเกินไปไม่มีกระเป๋าเสื้อ ไม่มีลวดลายที่คอและแนวสาบหลัง เนื้อผ้าหนาไม่บางเกินสมควร ติดกระดุมโลหะสีเงินมีเครื่องหมายนักศึกษาเวลาสวมสอดชายเสื้อไว้ในกระโปรงให้เห็นสายเข็มขัดกลัดเข็มเครื่องหมายนักศึกษาที่อกด้านซ้าย(๒)กระโปรงทรงตรง ด้านหลังผ่าป้ายแบบสุภาพ สีกรมท่า เนื้อผ้าหนาพอควรไม่มีลวดลายชายกระโปรงผ่าพับซ้อน ความยาวคลุมเข่า(๓)เข็มขัดแบบสุภาพ หนังเรียบ สีดำ หัวเข็มขัดมีเครื่องหมายมหาวิทยาลัย(๔)รองเท้าหุ้มส้น สีดำ หนังเรียบไม่มีลวดลายทรงสุภาพ ส้นรองเท้าสูงไม่เกิน ๓ นิ้ว(ข)นักศึกษาชาย(๑)เสื้อสีขาวคอเชิ้ต แขนยาว ถึงข้อมือไม่พับปลายแขน ขนาดเสื้อไม่รัดรูป ไม่หลวมเกินไปไม่มีลวดลาย ผ่าอกโดยตลอด มีสาบเสื้อบริเวณที่เป็นรังดุมด้านหน้าตลอดแนว บริเวณด้านหลังมีสาบเสื้อแนวขวางและไม่มีจีบ ที่คอและแนวสาบอกติดกระดุมสีขาว ปกเสื้อปลายแหลมมีกระเป๋าเย็บติดด้านซ้ายขนาดพอเหมาะไม่มีที่ปิด และไม่ใช้แบบเจาะเวลาสวมให้สอดชายเสื้อไว้ในกางเกงให้เห็นสายเข็มขัด(๒)กางเกงขายาว แบบสากล ทรงสุภาพ ไม่ใช่ผ้ายืดหรือผ้ายีน สีกรมท่า ไม่รัดรูป ไม่บางและไม่ยาวเกินสมควรมีหูสำหรับสอดสายเข็มขัดเย็บด้วยผ้าสีเดียวกับกางเกงเจาะกระเป๋าด้านข้างทั้งสองด้านและด้านหลังฝั่งขวา ไม่มีฝาปิด(๓)เข็มขัดแบบสุภาพ หนังเรียบ สีดำ หัวเข็มขัดมีเครื่องหมายมหาวิทยาลัย(๔)ถุงเท้าสีดำหรือสีกรมท่า ไม่มีลวดลาย(๕)รองเท้าหนังทรงสุภาพหุ้มส้นสีดำ ไม่มีลวดลาย(๖)สวมผ้าผูกคอสี (เน็คไท) กรมท่า กลัดเครื่องหมายนักศึกษาข้อ๑๒ คณะกรรมการบริหารมหาวิทยาลัยอาจกำหนดให้มีเครื่องแบบและเครื่องแต่งกายนักศึกษา สำหรับวันที่มีการเรียนชั่วโมงปฏิบัติการหรือขณะฝึกประสบการณ์วิชาชีพข้อ๑๓ นักศึกษาอาจได้รับการผ่อนผันไม่ต้องแต่งกายตามข้อ๑๑ ให้เป็นอำนาจของอธิการบดีโดยทำเป็นประกาศของมหาวิทยาลัยหมวด ๓การใช้ครุยวิทยฐานะเข็มวิทยฐานะ และครุยประจำตำแหน่ง ข้อ๑๔ ผู้ได้รับปริญญาจากมหาวิทยาลัยมีสิทธิใช้ครุยวิทยฐานะ และประดับเข็มวิทยฐานะข้อ๑๕ ผู้มีสิทธิใช้ครุยวิทยฐานะให้ใช้ได้ในงานพิธีพระราชทานปริญญาบัตรงานพิธีที่มหาวิทยาลัยกำหนด หรืองานพิธีอื่นใดที่กำหนดให้สวมครุยวิทยฐานะข้อ๑๖ การใช้ครุยวิทยฐานะสำหรับบัณฑิตเพื่อเข้ารับพระราชทานปริญญาบัตรในงานพิธีพระราชทานปริญญาบัตรให้สวมทับเครื่องแบบและเครื่องแต่งกายตามข้อ ๑๙ เครื่องแบบข้าราชการฝ่ายต่าง ๆหรือเครื่องแบบพนักงานของรัฐซึ่งทางราชการรับรองตามที่ตนมีสิทธิแต่งสำหรับการใช้ครุยวิทยฐานะในโอกาสอื่น ๆ ให้สามารถสวมทับเครื่องแต่งกายที่สุภาพเครื่องแบบของข้าราชการฝ่ายต่าง ๆ หรือเครื่องแบบพนักงานของรัฐซึ่งทางราชการรับรองตามที่ตนมีสิทธิแต่งข้อ๑๗ การใช้ครุยวิทยฐานะให้สวมทับเครื่องแบบและเครื่องแต่งกายดังนี้(ก)บัณฑิตที่เป็นข้าราชการหรือพนักงานของรัฐที่มีสิทธิแต่งกายชุดเครื่องแบบข้าราชการปกติขาวติดแถบยศตามปกติ ข้าราชการทหาร ตำรวจ ตั้งแต่ชั้นประทวนขึ้นไปหากตามระเบียบของราชการฝ่ายนั้น ๆ ต้องติดกระบี่และถุงมือขาวให้เป็นไปตามระเบียบของราชการฝ่ายนั้น ๆ(ข)บัณฑิตหญิงที่ไม่ได้เป็นข้าราชการหรือพนักงานของรัฐ(๑)เสื้อสีขาวคอเชิ้ต แขนสั้น ความยาวแขนเสื้อให้อยู่ภายในระดับแถบสำรดรอบต้นแขนสาบแขนเสื้อแบบปีกนก ไม่รัดรูป ไม่หลวมเกินไป ไม่มีกระเป๋าเสื้อไม่มีลวดลายที่คอและแนวสาบหลัง เนื้อผ้าหนาไม่บางเกินสมควรติดกระดุมโลหะสีเงินมีตราสัญลักษณ์ของมหาวิทยาลัย ๕ เม็ด เวลาสวมสอดชายเสื้อไว้ในกระโปรงให้เห็นสายเข็มขัดกลัดเข็มตราสัญลักษณ์ของมหาวิทยาลัยที่อกด้านซ้าย(๒)กระโปรงทรงตรง ด้านหลังผ่าป้ายแบบสุภาพ สีกรมท่า เนื้อผ้าหนาพอควร ไม่มีลวดลายชายกระโปรงผ่าพับซ้อน ความยาวพอดีกับแถบสำรดปลายครุยวิทยฐานะ(๓)เข็มขัดแบบสุภาพ หนังเรียบ สีดำ หัวเข็มขัดมีตราสัญลักษณ์ของมหาวิทยาลัยมีปลอกหนังสีเดียวกับเข็มขัดสำหรับสอดปลายเข็มขัด(๔)รองเท้าหุ้มส้น สีดำ หนังเรียบ ไม่มีลวดลายทรงสุภาพ ส้นรองเท้าสูงไม่เกิน ๓ นิ้วไม่มีส่วนประกอบที่เป็นโลหะบนรองเท้า(๕)สวมถุงน่องสีเนื้อ ชนิดสวมเต็มตัว ไม่มีลวดลาย(ค)บัณฑิตหญิงมีครรภ์(๑)ใส่ชุดแซ็คความยาวพอดีกับแถบสำรดปลายครุยวิทยฐานะ ด้านบนเสื้อสีขาวคอเชิ้ตแขนสั้นความยาวแขนเสื้อระดับแถบสำรดรอบต้นแขน สาบแขนเสื้อแบบปีกนก ไม่รัดรูป ไม่หลวมเกินไปไม่มีกระเป๋าเสื้อ ไม่มีลวดลายที่คอและแนวสาบหลัง เนื้อผ้าหนาไม่บางเกินสมควร ติดกระดุมโลหะสีเงินมีตราสัญลักษณ์ของมหาวิทยาลัย๕ เม็ด ด้านล่างส่วนกระโปรงสีกรมท่า ด้านหลังผ่าป้ายแบบสุภาพความยาวพอดีกับแถบสำรดปลายครุยวิทยฐานะ(๒)รองเท้าหนังเรียบ ไม่มีลวดลายทรงสุภาพ หุ้มส้น สีดำ ส้นรองเท้าสูงไม่เกิน ๓ นิ้วไม่มีส่วนประกอบที่เป็นโลหะบนรองเท้า(๓)สวมถุงน่องสีเนื้อ ชนิดสวมเต็มตัว ไม่มีลวดลาย(ง)บัณฑิตชายที่ไม่ได้เป็นข้าราชการหรือพนักงานของรัฐ(๑)แต่งกายด้วยเสื้อแบบราชปะแตนสีขาวมีกระดุมทำด้วยโลหะสีเงินดุนนูนเป็นรูปตราสัญลักษณ์ของมหาวิทยาลัย๕ เม็ด(๒)แผงคอให้ใช้ตามแบบสีประจำมหาวิทยาลัย มีลักษณะเป็นรูปสี่เหลี่ยมผืนผ้าปลายแหลมพื้นแผงทำด้วยผ้าเสิร์ทสีกรมท่า ขนาดกว้าง ๔.๓ เซนติเมตร ตอนกลางทับด้วยแถบสีทอง ขนาด๑ เซนติเมตร ขลิบริมด้วยไหมกลมสีชมพูขนาด ๐.๓ เซนติเมตรทั้งสองข้างและมีตราสัญลักษณ์ของมหาวิทยาลัย ทำด้วยโลหะสีเงินดุนนูน ขนาดสูง ๒.๘เซนติเมตร ติดตามทางแนวขวางกลางแถบสีทองของกึ่งกลางทั้งสองข้าง(๓)กางเกงขายาวสีขาว(๔)ถุงเท้าสีดำ ไม่มีลวดลาย(๕)รองเท้าหนังทรงสุภาพหุ้มส้นสีดำ ผิวเรียบ ไม่มีลวดลายไม่มีส่วนประกอบที่เป็นโลหะบนรองเท้า(๖)ทรงผมทรงสุภาพ เช่น รองทรง ไม่ย้อมหรือโกรกผมสีฉูดฉาดหรือไว้ผมยาวเกินควรข้อ๑๘ การประดับเข็มวิทยฐานะในโอกาสต่างๆ ให้ประดับดังนี้(ก)งานราชพิธี งานรัฐพิธี งานพิธีการหรืองานที่มหาวิทยาลัยกำหนด(๑)บัณฑิตซึ่งแต่งเครื่องแบบนักศึกษางานพิธีการให้ประดับเข็มวิทยฐานะที่กระเป๋าอกเสื้อ หรือกึ่งกลางอกเสื้อด้านซ้าย(๒)ผู้ซึ่งมีสิทธิสวมเครื่องแบบข้าราชการฝ่ายต่าง ๆหรือเครื่องแบบพนักงานของรัฐซึ่งทางราชการรับรองให้ประดับเข็มวิทยฐานะที่กระเป๋าอกเสื้อหรือกึ่งกลางอกเสื้อด้านขวา(๓)บุคคลอื่นซึ่งมิได้แต่งกายตามแบบ (๑) หรือ (๒) และแต่งกายสุภาพ ให้ประดับเข็มวิทยฐานะที่กระเป๋าอกเสื้อ หรือกึ่งกลางอกเสื้อด้านซ้าย หรือที่ปกเสื้อสากลด้านซ้าย(ข)งานอื่น ผู้ที่จะประดับเข็มวิทยฐานะต้องแต่งกายสุภาพให้ประดับเข็มวิทยฐานะที่กึ่งกลางอกเสื้อด้านซ้าย หรือที่ปกเสื้อสากลด้านซ้ายข้อ๑๙ กรณีผู้มีสิทธิประดับเข็มวิทยฐานะประพฤติไม่เหมาะสมทำให้เสื่อมเสียเกียรติศักดิ์มหาวิทยาลัยห้ามมิให้ผู้นั้นประดับเข็มวิทยฐานะข้อ๒๐ ผู้มีสิทธิใช้ครุยประจำตำแหน่งใช้ในโอกาสอันสมควรในระหว่างดำรงตำแหน่งข้อ๒๑ การใช้ครุยประจำตำแหน่งให้สวมทับเครื่องแต่งกายที่สุภาพหรือเครื่องแบบข้าราชการฝ่ายพลเรือน หรือฝ่ายทหารตามที่ตนมีสิทธิแต่งประกาศ ณ วันที่ ๓๑ตุลาคม พ.ศ. ๒๕๕๐กร ทัพพะรังสีนายกสภามหาวิทยาลัยราชภัฎสวนสุนันทาหมายเหตุ :-เพื่อให้มีข้อบังคับสภามหาวิทยาลัยราชภัฏสวนสุนันทา ว่าด้วยเครื่องแบบเครื่องหมายและเครื่องแต่งกายนักศึกษา การใช้ครุยวิทยฐานะเข็มวิทยฐานะและครุยประจำตำแหน่ง และแก้ไขข้อบังคับสภามหาวิทยาลัยราชภัฏสวนสุนันทาว่าด้วยการใช้ครุยวิทยฐานะ เข็มวิทยฐานะและครุยประจำตำแหน่ง พ.ศ. ๒๕๔๘โดยให้รวมเป็นข้อบังคับฉบับเดียวกันปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๕/ตอนพิเศษ ๖๕ ง/หน้า ๘๘/๑ เมษายน ๒๕๕๑